ཁྲིམས་ལྟར་སྲིད་འཛིན་དང་།གཞུང་དྲང་ཁྲིམས་འཛིན་ལ་སྐུལ་འདེད་བྱེད་ཤུགས་གནད་དུ་བཟུང་ནས་ལྟ་སྐུལ་ལ་ཤུགས་བསྣན།རང་འགུལ་གྱིས་ཚད་ལྡན་རང་བཞིན་གྱི་ཡིག་ཆ་ཐོ་འགོད་ཞིབ་བཤེར་གྱི་ལས་དོན་ལ་སྐུལ་འདེད་བཏང་ནས།སྒྱུར་བཅོས་འཕེལ་རྒྱས་དང་སྤྱི་ཁྱབ་གཏན་འཇགས།མང་ཚོགས་ཀྱི་བདེ་རྩར་ཐུག་པའི་ཁེ་ཕན་བཅས་དང་འབྲེལ་བའི་གལ་ཆེའི་ཚད་ལྡན་རང་བཞིན་གྱི་ཡིག་ཆརཞིབ་བཤེར་ཐེངས་གཉིསབྱེད་པར་ཤུགས་བསྣན་པ་ཡིན་ལ།ཚུལ་མིན་གྱི་གནས་ཚུལ་ཡོད་པར་དུས་ཐོག་ཏུ་དག་བཅོས་བྱེད་པར་སྐུལ་འདེད་བྱས།མི་དམངས་ཁྲིམས་ཁང་གིས་ཉེས་དོན་འདྲི་གཅོད་དང་།མི་དམངས་ཞིབ་དཔྱོད་ཁང་གི་དམངས་དོན་དང་སྲིད་འཛིན་ཞིབ་དཔྱོད་ལས་དོན་གྱི་ལྟ་སྐུལ་ལ་ཤུགས་བསྣན་ལ།ཧུར་ཐག་གིས་ཆེད་དོན་བརྟག་དཔྱད་ཞིབ་འཇུག་སྤེལ་བ་དང་།ཁྲིམས་ཁང་དང་ཞིབ་དཔྱོད་ཁང་གཉིས་ཀྱི་ཆེད་དམིགས་ལས་དོན་སྙན་ཞུ་ལ་ཉན་ནས་གྲོས་ཞིབ་མཛད།ཁྲིམས་འཛིན་འདུ་ཤེས་བསྒྱུར་བར་དམིགས་ནས།ནུས་པའི་འཛུགས་སྐྱོང་ལ་ཤུགས་བསྣན་པ་དང་།ཉེས་དོན་འདྲི་གཅོད་ལ་ཀུན་གྱིས་ཡིད་ཆེས་བྱེད་ཚད་མཐོ་རུ་བཏང་ལ།ལྟ་སྐུལ་བྱེད་ཐབས་གསར་བཟོ་སོགས་གྲོས་ཞིབ་བསམ་འཆར་དོན་ཚན་ཁགབཏོན་པ་ཡིན།